作者:鄭光祖
標題:立成湯伊尹耕莘・滾繡球
內容:止不過樂山林景色奇，向桑麻禾稼畦。(方伯雲)休謙辭，久已知賢士之能，胸懷妙用，腹隱神機也。(正末唱)你著我帥軍卒運謀施智。(方伯雲)賢士，用人之際，正當展布大才也。(正末唱)你著我定乾坤施展兵機。(方伯雲)俺這裡有軍兵百萬，安下營寨，槍林劍洞，如鐵桶相似，則是少個運謀的人，全憑賢士為之也。(正末唱)你道是齊臻臻的擺開陣勢，明晃晃列著劍戟，鬧垓垓密排著軍隊，映穹蒼號帶旌旗。(仲虺雲)賢士，他那裡兵勢可也不小，亦有定計鋪謀的將帥。(正末唱)者莫他坐中設下千條計，豈不聞閫外將軍八面威，智勇無及。